Pericles (495 aC- 429 aC) (en griego Περικλῆς, "rodiato de gloria") estió un important y influyent politico, melitar y orador ateniense de l'Antiga Grecia en os intes d'a edat d'oro d'a ciudat (en concreto, entre as Guerras Medicas y as d'o Peloponeso). A suya mai yera clamata Agarista, y descendeba d'a familia d'os Alcmeonidas. Su pai yera Xantipo que obtenió a victoria helena debant d'os persans en a batalla de Micala. Pericles estió o prencipal estratega de l'Antiga Grecia. Gran orador, hombre honesto y virtuoso, clamato l'Olimpico, por a suya imponent voz y por as suyas excepcionals dotes d'orador.